ཡིད་འོང་གི་འབྲས་ལྡན་ལགས།ཁ་སང་ཞོགས་པར་བསིལ་ཞིང་དྭངས་པའི་མཁའ་དབུགས་ཀྱིས་ལུས་ལ་སིམ་པ་སྟེར་ཞིང་།ཉི་འོད་ཀྱི་ལྷག་ཟེར་སེར་ལམ་མེར་ཉེ་འགྲམ་གྱི་རི་ལུང་ཐང་གསུམ་ལ་ཕོག་སྟེ་ས་དམར་གྱིས་བྱུག་པ་ལྟར་མཛེས་ཤིང་སྡུག་པས།ང་ལ་གློ་བུར་དུ་ཁྱེད་ཀྱི་ཞོགས་པའི་མཛེས་ལྗོངས་ལ་ལྟ་འདོད་ཀྱི་འདུན་པ་ཤིག་འགོག་མེད་དུ་སྐྱེས་པ་དང་ཆབས་ཅིག་ཉིན་རེར་ཁ་བཏོན་གྱི་ཚུལ་དུ་དཔེ་ཆར་ལྟ་བའི་གོམས་གཤིས་འགྱུར་མེད་ཞིག་ཆགས་ཡོད་པ་དེ་ཡང་ཕར་གཡུགས་ཏེ་སེམས་ཁོང་ནས་འཕྱུར་བའི་གཟུགས་མེད་ཀྱི་སྟོབས་ཤུགས་ཅིག་དང་འགྲོགས་ནས་ཕྱི་རོལ་ཏུ་ཕྱིན་པ་ཡིན།